Declarația a fost făcută în cadrul unei conferințe de presă.
"O posibilă trimitere de combatanți în Ucraina nu poate fi luată în considerare sub mandat NATO. Ucraina nu este aliat NATO. În rest dacă există înțelegeri bilaterale pe orice temă, aceste chestiuni țin strict de înțelegerea bilaterală. România nu va trimite combatanți în Ucraina", a spus Klaus Iohannis.
Conferința de presă a avut loc la finalul discuțiilor pe care preşedintele Klaus Iohannis le-a avut cu preşedintele Muntenegrului, Jakov Milatović. Întâlnirea a fost la Palatul Cotroceni.
(sursa: Mediafax)